Ruta 4 BTT de Sant Gregori al Pla de Cartellà
Desnivell: 300m+
Aquesta ruta transcorre majoritàriament pel municipi de Sant Gregori i una petita part del municipi de Canet d'Adri. Amb sortida des del Centre BTT, l'itinerari travessa per diversos punts d'interès natural i patrimonial, a través de zones de bosc i de cultiu. No presenta grans desnivells, excepte un parell de punts curts però de forta pendent. Durant el recorregut es combinen els corriols amb pista forestal i algun tram asfaltat.
Al llarg del traçat o molt a prop de l'itinerari (cal estar atent a les indicacions) trobem diversos arbres monumentals, tal com l'alzina centenària de can Serra tot just començar la ruta. De tornada des de Canet podem descobrir una autèntica raresa botànica com és el suro-alzina de Mas Obert "surolí". En el transcurs del recorregut també ens podem desviar lleugerament per observar la restaurada església de Cartellà, el castell de Cartellà o visitar el pessebre de can Roseta.
- link 01: Centre BTT Sant Gregori
- link 02: Ruta a Wikiloc
Brochure_Fulleto_BTT_Pla Cartella.pdf	sant-gregori-ruta-4-btt.gpx